Psalmus 57
Vide etiam paginam discretivam: Miserere mei, Deus. Psalmus 57 (enumeratione Graeca psalmus 56 dictus) libri Psalmorum verbis "Miserere mei, Deus" incipit; etiam habet superscriptionem: "Magistro chori. Secundum 'Ne destruxeris'. David. Miktam. Quando a Saul in cavernam fugit." (sic in Nova Vulgata). In hoc psalmo psalmista laudat Deum qui eum ab inimicis vexatum confirmat. Ioannes Calvinus, theologiae Reformationis fautor, sic argumentum psalmi descripsit: Duae sunt huius Psalmi partes: Priore enim suas anxietates exponit David: atque ut necessitas ferebat, opem Dei implorat contra Saulem et reliquos hostes suos. Deinde liberationis spe concepta, ad solvendum Deo sacrificium se accingit.